《王昭君》
宋代·刘敞

婵娟巫峡女，秀色倾阳台。昔为一片云，飞入汉宫来。

明镜徒自一，幽兰谁为媒。丹青固难恃，远嫁委尘埃。

十步一反顾，百步一徘徊。出门如万里，泪下成霰摧。

左右相娱乐，丝竹声正哀。岂不强言笑，郁郁不可开。

黄河入东海，还从天上回。嗟尔独抱恨，一往掷蒿莱。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。